Si un ome demanda debda a otro ome , e dis aquel a quien demanda , que verdat era , que gela deviera aquella debda, e gela a pagado, e el otro dis que non, e si dis el demandado que gelo probara, o que gelo non puede probar , por qualquier destas raçones deve meter el auer en pesos de tanto e medio en manos de tenedor ; e si aquel probare que pago , deve levar suo auer, e suos peños ; e si non lo puede probar, deve jurar el otro que demandaba la debda , que non es pagado, e deve levar el auer , e los peños.